นพดล วิงวอน รัฐ ช่วยคนไทยติดในสนามบินญี่ปุ่น และที่อื่นๆ กลับบ้าน
นายนพดล ปัทมะ อดีต รมว.ต่างประเทศ วิงวอน รัฐบาลช่วยคนไทยติดในสนามบินญี่ปุ่น และที่อื่นๆ กลับบ้าน บอก สะท้อนใจ เห็นประเทศอื่น นำเครื่องบินไปรับพลเมืองกลับ วอนนายกฯ เร่งช่วยวันที่ 8 เม.ย. นายนพดล ปัทมะ อดีตรมว.ต่างประเทศ กล่าวว่า ตามที่มีการเสนอข่าวว่านักเรียนแลกเปลี่ยนคนไทยโพสต์ขอความช่วยเหลือว่า มีคนไทยประมาณ 15 คน เด็ก ผู้ใหญ่ ผู้สูงอายุ ติดอยู่ที่สนามบินในประเทศญี่ปุ่น ต้องนอนในสนามบิน หน้าประตูขึ้นเครื่อง เสี่ยงอาหารอาจจะไม่พอ ถ้าร้านในสนามบินปิดเพิ่ม เสี่ยงต่อการติดเชื้อจากคนเดินทางอื่นๆ บางคนออกมาจากอเมริกา ก่อนวันที่ 3 เมษายน แต่ในระหว่างเดินทาง มีการประกาศห้ามเครื่องบินบางประเภทเข้าไทย วันที่ 4-6 เมษายน และต่อมา มีการออกประกาศ ห้ามเครื่องบินบางประเภทเข้าไทยจนถึง วันที่ 18 เมษายน ตนอ่านข่าวชะตากรรมของคนไทยกลุ่มนี้แล้วสะท้อนใจ แม้ไม่ได้เป็นลูกเป็นหลานหรือญาติ นึกถึงหัวอกคนเป็นพ่อเป็นแม่เป็นญาติจะรู้สึกทุกข์ใจขนาดไหน กับคนไทยที่เดินทางจากประเทศต้นทางต่างๆ มาแล้ว แต่ต้องติดในสนามบินในญี่ปุ่นและในประทศต่างๆด้วยในฐานะคนไทย ตนขอกราบวิงวอนท่านนายกรัฐมนตรี ได้พาคนไทยเหล่านี้กลับบ้าน ถ้า 1) ตามกฎหมายทำได้ 2)หมอเห็นว่าเดินทางได้ และ 3) กักตัวหลังจากเดินทางถึงไทยตามกฎหมายเฉกเช่นคนไทยคนอื่นๆ โดยรัฐบาลควรให้สถานทูตไทยสอบถามคนเหล่านี้ด้วย ทุกครั้งที่ตนอ่านข่าวว่า ประเทศนั้น ประเทศนี้ส่งเครื่องบินไปรับคนของตนกลับประเทศ ตนรู้สึกประทับใจที่ประเทศเขาปกป้องช่วยเหลือคนชาติของเขา แสดงถึงเกียรติภูมิของประเทศ ซึ่งย่อมสร้างกำลังใจ ความรัก ความสามัคคีให้ประชาชนอย่างแน่นอน จึงขอกราบวิงวอนท่านนายกฯ ได้โปรดพิจารณาให้ความช่วยเหลือด้านมนุษยธรรมแก่คนไทยที่น่าเห็นใจเหล่านี้ตามที่กล่าว ซึ่งตนทราบว่า ประกาศของกรมการบินพลเรือน ที่ออกเมื่อวานนี้ได้ยกเว้นให้เครื่องบินบางประเภทบินเข้าไทยได้ เช่น เครื่องบินที่ทำการบินเพื่อให้ความช่วยเหลือทางมนุษยธรรม หรือ เครื่องบินที่ได้รับอนุญาตให้ทำการบินรับส่งบุคคลกลับภูมิลำเนาได้
นายนพดล ปัทมะ อดีต รมว.ต่างประเทศ วิงวอน รัฐบาลช่วยคนไทยติดในสนามบินญี่ปุ่น และที่อื่นๆ กลับบ้าน บอก สะท้อนใจ เห็นประเทศอื่น นำเครื่องบินไปรับพลเมืองกลับ วอนนายกฯ เร่งช่วย 
โควิด-19,ไวรัสโคโรน่า,ไวรัสโคโรนา,นพดล  ปัทมะ,ช่วยคนไทยในสนามบิน,อดีตรมว.ต่างประเทศ,ข่าวทั่วไป